wannaphong/clean_thaiwikipedia huggingface dataset:
# รัฐสุลต่านซิงกอรา
รัฐสุลต่านซิงกอรา  ท้องถิ่นออกเสียงว่า เสงคะละ ในเอกสารไทยเรียก เมืองวิไชยคีรี หรือ วิไชยาคิริราชมรดกความทรงจำแห่งนพบุรีศรีลโวทัยปุระ : ว่าด้วยโคลงเฉลิมพระเกียรติสมเด็จพระนารายณ์ฯ และจารึกโบราณแห่งเมืองละโว้, หน้า 76-77 เป็นรัฐเมืองท่าบริเวณปากทะเลสาบสงขลาต่ออ่าวไทย ปัจจุบันตั้งอยู่บริเวณเขตจังหวัดสงขลาของประเทศไทย มีชื่อเสียงจากการเป็นเมืองท่าปลอดภาษี เป็นแหล่งรวมสินค้าจากตะวันออกและตะวันตก รวมทั้งควบคุมเส้นทางเดินเรือภายในทะเลสาบสงขลาและบริเวณอ่าวไทยบางส่วน ทุกวันนี้ยังเหลือร่องรอยของรัฐสุลต่านแห่งนี้เป็นอนุสรณ์ เช่น ป้อมปราการ, สุสานวิลันดา ซึ่งเป็นที่ฝังศพของชาวดัตช์ และสุสานมรหุ่ม ซึ่งเป็นที่ฝังพระศพสุลต่านสุลัยมานชาห์ บริเวณหัวเขาแดง อำเภอสิงหนคร

รัฐสุลต่านซิงกอรา หรือเมืองวิไชยคีรี ก่อตั้งโดยดาโต๊ะโมกอล ไม่ทราบชาติพันธุ์มาแต่เดิม แต่คาดว่าน่าจะเป็นโจรสลัดก่อนขึ้นเป็นเจ้าเมืองสุลต่านลุ่มทะเลสาบสงขลา, หน้า 65 บางแห่งว่า เป็นชาวมุสลิมเชื้อสายเปอร์เซียหรืออาหรับจากชวา บ้างว่าเป็นแขกมักกะสัน ขณะที่บันทึกของคณะพ่อค้าชาวฝรั่งเศสในรัชสมัยสมเด็จพระนารายณ์มหาราช กล่าวไว้ว่า "...เมื่อปี ค.ศ. 1642 (พ.ศ. 2158) มีแขกมลายูคนหนึ่งได้ตั้งตนเป็นใหญ่และได้กบฏต่อพระเจ้ากรุงสยาม แขกมลายูผู้นี้ได้ทำป้อมคูประตูหอรบอย่างแข็งแรงแน่นหนา...พอสักหน่อย แขกมลายูอยู่ก็ตั้งตัวเป็นกษัตริย์ เรียกว่า พระเจ้าเมืองสงขลา" สอดคล้องข้อความเหนือหลุมฝังพระศพระบุว่า สุลต่านสุลัยมานเป็น "...มลายูที่นับถือศาสนาอิสลาม"พรชัย นาคสีทอง (เมษายน–กันยายน 2552). "ร่องรอยและเรื่องราวเกี่ยวกับ (ชนเชื้อสาย) อิหร่านในคาบสมุทรไทย : การศึกษาผ่านแหล่งเรียนรู้และหลักฐานทางประวัติศาสตร์". วารสารปาริชาต (22:1). หน้า 211 เดิมรัฐสุลต่านซิงกอราเป็นประเทศราชขึ้นกับกรุงศรีอยุธยาสุลต่านลุ่มทะเลสาบสงขลา, หน้า 75 ที่มีไว้เพื่อควบคุมและแก้ปัญหาโจรสลัดมุสลิมหรือที่เรียกว่าสลัดแขกในบริเวณนั้นสุลต่านลุ่มทะเลสาบสงขลา, หน้า 80 ซิงกอรามีความเจริญรุ่งเรืองขึ้นในช่วงเวลาที่อาณาจักรนครศรีธรรมราช ซึ่งเป็นอีกหนึ่งประเทศราชและตัวแทนของอยุธยาในภาคใต้สิ้นความแข็งแกร่ง อันเนื่องมาจากการโจมตีของเหล่าสลัดแขกกรุงแตก, พระเจ้าตากฯ และประวัติศาสตร์ไทย, หน้า 243 หลังการสถาปนาราชวงศ์ปราสาททอง ซิงกอราประกาศไม่ขึ้นต่อกรุงศรีอยุธยาหรือใคร ๆ พร้อมกับพัฒนาจนกลายเป็นเมืองท่าสำคัญแห่งหนึ่ง ครั้นในรัชสมัยสุลต่านสุลัยมาน ชาห์ รัฐสุลต่านซิงกอราขยายอำนาจทางการทหาร เข้ายึดเมืองนครศรีธรรมราช ปัตตานี และพัทลุงไว้ในอำนาจสุลต่านลุ่มทะเลสาบสงขลา, หน้า 93 พวกเขาวางอำนาจลงในท้องถิ่นพัทลุงกรุงแตก, พระเจ้าตากฯ และประวัติศาสตร์ไทย, หน้า 247 ทว่าในรัชกาลสมเด็จพระนารายณ์มหาราชทรงมองว่าซิงกอราหรือวิไชยคีรีเป็นเพียงประเทศราชของอยุธยา การกระทำเช่นนี้ทรงถือว่าเป็นกบฏ จึงมีพระราชโองการให้ทหารไปรบและยึดซิงกอราไว้ได้ ก่อนทำการกวาดต้อนผู้คนไปถวาย อย่างไรก็ตามเจ้านายซิงกอราที่ถูกกวาดต้อน บางคนยังรับราชการต่อเนื่องจนถึงยุครัตนโกสินทร์ มีลูกหลานสืบทอดลงมา หนึ่งในนั้นคือสมเด็จพระศรีสุลาลัย พระราชชนนีในพระบาทสมเด็จพระนั่งเกล้าเจ้าอยู่หัว และวงศ์มาหุมแขกบางส่วนได้เป็นเจ้าเมืองพัทลุงสืบทอดมาการเมืองไทยสมัยพระเจ้ากรุงธนบุรี, หน้า 112, 166, 323กรุงแตก, พระเจ้าตากฯ และประวัติศาสตร์ไทย, หน้า 250-251 ส่วนราษฎรบางส่วนถูกกวาดต้อนไว้ที่บ้านสงขลาและบ้านพุมเรียง จังหวัดสุราษฎร์ธานี

 ระเบียงภาพ
# วินซี
วินซี  เป็นบริษัทข้ามชาติสัญชาติฝรั่งเศสในธุรกิจรับเหมาก่อสร้าง ก่อตั้งขึ้นเมื่อปี ค.ศ. 1899 ในชื่อ  มีสำนักงานใหญ่อยู่ที่รุแอย์-มาลแมซง ชานกรุงปารีส ประเทศฝรั่งเศส"Contact ." (Map) Vinci. Retrieved 7 July 2010. จดทะเบียนในตลาดหลักทรัพย์ยูโรเน็กซต์ปารีส โครงการสำคัญในปัจจุบันมักเกี่ยวข้องกับโครงสร้างพื้นฐานขนาดใหญ่ เช่น ทางพิเศษ อุโมงค์ ท่าอากาศยาน สะพาน ท่อขนส่งพลังงาน
# ซาโนฟี่
ซาโนฟี่  เป็นบริษัทข้ามชาติสัญชาติฝรั่งเศสในธุรกิจเภสัชอุตสาหกรรม มีสำนักงานใหญ่อยู่ที่กรุงปารีส ประเทศฝรั่งเศส เมื่อวัดจากปริมาณการสั่งซื้อยาจะมียอดขายสูงสุดเป็นอันดับ 5 ของโลกในปี พ.ศ. 2556Eric Palmer and Carly Helfand for FiercePharma. 4 March 2014 The top 10 pharma companies by 2013 revenue  บริษัทก่อตั้งขึ้นเมื่อปี พ.ศ. 2516 ก่อนจะควบรวมกิจการกับหลายบริษัทและเปลี่ยนชื่อมาเป็นซาโนฟี่ในเดือนพฤษภาคม พ.ศ. 2554 ปัจจุบันจดทะเบียนในตลาดหลักทรัพย์ยูโรเน็กซต์

ยาสำคัญในเครือบริษัทซาโนฟี่ ได้แก่ ยาโรคระบบทางเดินโลหิต ยาโรคระบบประสาทส่วนกลาง ยาโรคเบาหวาน ยาอายุกรรม ยาบรรเทามะเร็ง ยาโรคลิ่มเลือด และวัคซีน นอกจากการผลิตและจัดจำหน่ายยาแล้วยังให้ความสำคัญเกี่ยวกับการวิจัยและพัฒนาอีกด้วย
# อิบิซา (เมือง)
อิบิซา  หรือชื่อทางการว่า ไอบิซา  เป็นเมืองและเทศบาลที่ตั้งอยู่บนชายฝั่งตะวันออกเฉียงใต้ของเกาะอิบิซาในแคว้นปกครองตนเองหมู่เกาะแบลีแอริก ประเทศสเปน

กิจกรรมทางเศรษฐกิจที่สำคัญอย่างเด่นชัดของเมืองอิบิซาคือภาคบริการ โดยมีอุตสาหกรรมการท่องเที่ยวและธุรกิจขนาดเล็กเป็นแกนพื้นฐาน ด้วยความที่มีลักษณะเป็นเมืองหลัก อิบิซาจึงทำหน้าที่เสมือนเมืองหลวงที่กระจายบริการต่าง ๆ สู่เทศบาลอื่น ๆ บนเกาะ 

ท่าเรืออิบิซาซึ่งตั้งอยู่ในอ่าวธรรมชาติเป็นประตูหลักทางทะเลสู่เมือง และในขณะเดียวกันก็เป็นประตูหลักสู่เกาะทั้งเกาะร่วมกับท่าอากาศยานอิบิซา
# ยุมมาโฌ
ยุมมาโฌ  หรือ ยุกมายอร์  เป็นเมืองและเทศบาลแห่งหนึ่งบนเกาะมาจอร์กา ในแคว้นปกครองตนเองหมู่เกาะแบลีแอริก ประเทศสเปน ตั้งอยู่ในเขตโกมาร์กามิดโจร์น ติดกับเขตเทศบาลเมืองปัลมา, อัลไกดา, มุนตูอิรี, ปูร์เรรัส และกัมโปส

เมืองนี้เคยเป็นสมรภูมิระหว่างกองกำลังของพระเจ้าเฌามาที่ 3 แห่งมาจอร์กากับกองกำลังของพระเจ้าเปราที่ 4 แห่งอารากอนใน ค.ศ. 1349 หลังจากการสู้รบครั้งนี้ ราชอาณาจักรมาจอร์กาก็ตกเป็นของราชอาณาจักรอารากอนอีกครั้ง
 อ้างอิง
# โซซิเอเต้ เจเนเรล
โซซิเอเต้ เจเนเรล  เป็นบริษัทข้ามชาติสัญชาติฝรั่งเศสในธุรกิจธนาคารและการจัดการการเงิน มีสำนักงานใหญ่อยู่ที่กรุงปารีส ประเทศฝรั่งเศส ให้บริการธนาคารครบวงจร ตั้งแต่ธนาคารรายย่อยข้ามชาติ บริการการเงิน ธนาคารเพื่อบริษัทและการลงทุน ธนาคารเพื่อลูกค้ารายใหญ่ การจัดการทรัพย์สิน และบริการหลักทรัพย์

โซซิเอเต้ เจเนเรล เป็นธนาคารที่ใหญ่เป็นอันดับ 3 ของฝรั่งเศสเมื่อวัดจากทรัพย์สินรวม และใหญ่เป็นอันดับ 7 ของยุโรป จดทะเบียนในตลาดหลักทรัพย์ยูโรเน็กซต์Frankfurt Stock Exchange  จัดอยู่ในกลุ่มธนาคารเก่าแก่สามแห่งของฝรั่งเศส  ร่วมกับธนาคารบีเอ็นพี พารีบาส์ และธนาคารเครดีลียอแน
# มานากอ
มานากอ  หรือ มานากอร์  เป็นเมืองและเทศบาลแห่งหนึ่ง ตั้งอยู่ทางด้านตะวันออกของเกาะมาจอร์กาซึ่งเป็นส่วนหนึ่งของแคว้นปกครองตนเองหมู่เกาะแบลีแอริก ประเทศสเปน เมืองนี้มีตลาดนัดริมทางที่คึกคักที่สุดแห่งหนึ่งบนเกาะ โดยจัดขึ้นทุกเช้าวันจันทร์ นอกจากนี้ยังมีชื่อเสียงเรื่องการผลิตเครื่องเรือนและไข่มุกเทียม
 อ้างอิง
# ซิวตาเด็ลยาดามานอร์กา
ซิวตาเด็ลยาดามานอร์กา  หรือ ซิวดาเดลาเดเมนอร์กา  เป็นเมืองและเทศบาลในปลายด้านตะวันตกของเกาะมินอร์กา ในแคว้นปกครองตนเองหมู่เกาะแบลีแอริก ประเทศสเปน เมืองนี้เป็นหนึ่งในเมืองหลักสองเมืองของเกาะ (อีกเมืองคือมาโอ)
 อ้างอิง
# วีว็องดี
วีว็องดี  เป็นเครือบริษัทสัญชาติฝรั่งเศสในธุรกิจสื่อมวลชน มีสำนักงานใหญ่ในกรุงปารีส ประเทศฝรั่งเศส ก่อตั้งขึ้นเมื่อปี ค.ศ. 1853 โดยจักรพรรดินโปเลียนที่ 3 โดยเริ่มต้นจากกิจการประปา ก่อนจะขยายมาทำธุรกิจการจัดการของเสีย พลังงาน บริการขนส่ง และก่อสร้าง ก่อนจะร่วมก่อตั้งสถานีโทรทัศน์กานาลปลุสของฝรั่งเศส และหันมาจับธุรกิจสื่อนับตั้งแต่นั้นมา ในปัจจุบันนอกจากธุรกิจสื่อแล้ว บริษัทยังดำเนินกิจการในด้านเพลง โทรทัศน์ ภาพยนตร์ วิดีโอเกม สำนักพิมพ์หนังสือ โทรคมนาคม จำหน่ายตั๋ว และบริการจัดเก็บวิดีโอ
# ประเทศจีนในโอลิมปิกฤดูร้อน 2008
ประเทศจีน เป็นเจ้าภาพจัดการแข่งขันและเข้าร่วมกีฬาโอลิมปิกฤดูร้อนครั้งที่ 29 ค.ศ. 2008 (พ.ศ. 2551) ณ กรุงปักกิ่ง ประเทศจีน ระหว่างวันที่ 8-24 สิงหาคม พ.ศ. 2551 คณะกรรมการโอลิมปิกแห่งชาติจีนเป็นตัวแทนประเทศได้ส่งนักกีฬาที่ผ่านการคัดเลือกทั้งหมด 639 คน เข้าร่วมแข่งขันใน 28 ชนิดกีฬา และได้รับเหรียญรางวัลจากการแข่งขันครั้งนี้ได้แก่ 48 เหรียญทอง 22 เหรียญเงิน และ 30 เหรียญทองแดง รวมทั้งหมด 100 เหรียญ

 นักกีฬาแบ่งตามชนิดกีฬา 
กีฬาชายหญิงรวมยิงธนู 1  1  2กรีฑา 1  1  2ว่ายน้ำ 1  1  2เทควันโด 1  0  1 รวม  4  3  7

 กรีฑา 

ผลการแข่งขันดังนี้ : 

นักกีฬารายการฮีทก่อนรองฯรองฯชิงชนะเลิศผลอันดับผลอันดับผลอันดับผลอันดับHu Kai100 m10.394 q10.40 8Did not advanceZhang Peimeng200 m21.067Did not advanceLiu Xiaosheng400 m53.118colspan=2 Did not advanceLi Xiangyu800 m1:48.445colspan=2 Did not advanceJi Wei110 m hurdles13.573 Q13.806Did not advanceLiu XiangDid not advanceShi Dongpeng13.534 Q13.423 Q13.425Did not advanceMeng Yan400 m hurdles49.735colspan=2 Did not advanceHu KaiLiang JiahongLu BinWen YongyiXing YananZhang Peimeng4 × 100 m relay39.134 qcolspan=4 Deng HaiyangMarathoncolspan=6 2:16:1725Li Zhuhongcolspan=6 2:24:0851Ren Longyuncolspan=6 Chu Yafei20 km walkcolspan=6 1:21:1710Dong Jimincolspan=6 1:24:3430Wang Haocolspan=6 1:19:474Li Jianbo50 km walkcolspan=6 3:52:2014Si Tianfengcolspan=6 3:52:5817Zhao Chengliangcolspan=6 3:56:4721
# มาโอ
มาโอ , มาออน  หรือชื่อทางการว่า มาโอ-มาออน  เป็นเทศบาล เมืองหลักของเกาะมินอร์กา และที่ตั้งของสภาเกาะมินอร์กา เมืองนี้ตั้งอยู่บนชายฝั่งตะวันออกของเกาะซึ่งเป็นส่วนหนึ่งของแคว้นปกครองตนเองหมู่เกาะแบลีแอริก ประเทศสเปน มาโอเป็นหนึ่งในอ่าวจอดเรือธรรมชาติที่ยาวที่สุดในโลก กล่าวคือ มีความยาว 5 กิโลเมตร (3.1 ไมล์) และมีความกว้างถึง 900 เมตร (2,953 ฟุต) อ่าวนี้มีน้ำลึกแต่ส่วนใหญ่ยังคงใสเนื่องจากถูกปิดล้อมเล็กน้อย นอกจากนี้ ยังกล่าวกันว่าเมืองนี้เป็นแหล่งกำเนิดของซอสมายองเนส (ในภาษากาตาลา)
# บิยาร์เรอัล
บิยาร์เรอัล  หรือชื่อทางการว่า วิลา-เรอัล (;</small>From February 28, 2006, the only official toponym of the city is Vila-real; Now Vila-real is not Villarreal) เป็นเมืองในจังหวัดกัสเตยอนซึ่งเป็นส่วนหนึ่งของแคว้นบาเลนเซีย ทางภาคตะวันออกของประเทศสเปน ตั้งอยู่ที่ความสูง 42 เมตรเหนือระดับน้ำทะเล ห่างจากเมืองหลักของจังหวัด (กัสเตยอนเดลาปลานา) ไปทางทิศใต้ 7 กิโลเมตร โดยมีแม่น้ำมิฆาเรสไหลคั่น มีประชากรอาศัยอยู่ 51,367 คน (ข้อมูลปี ค.ศ. 2010) ส่วนใหญ่อาศัยอยู่ในเขตเมืองซึ่งครอบคลุมพื้นที่ประมาณร้อยละ 10.72 ของพื้นที่ทั้งหมด 55.4 ตารางกิโลเมตรของโกมาร์กาปลานาไบชา ในแง่ประชากร บิยาร์เรอัลเป็นเมืองที่ใหญ่เป็นอันดับที่สองในจังหวัด (รองจากเมืองหลัก) และอันดับที่สิบห้าในแคว้นบาเลนเซีย

บิยาร์เรอัลได้รับการก่อตั้งขึ้นโดยพระเจ้าไชเมที่ 1 แห่งอารากอนใน ค.ศ. 1274 ระหว่างการรณรงค์ของพระองค์เพื่อพิชิตดินแดนแถบนี้คืนจากชาวมุสลิม ต่อมาได้กลายเป็นศูนย์กลางการเพาะปลูกส้มและในสมัยต่อมาก็เป็นศูนย์กลางอุตสาหกรรมเครื่องปั้นเผา

เมืองนี้เป็นบ้านเกิดของฟรันซิสโก ตาร์เรกา (21 พฤศจิกายน ค.ศ. 1852 – 15 ธันวาคม ค.ศ. 1909) ซึ่งเป็นนักแต่งเพลงและนักกีตาร์คลาสสิกชาวสเปนในสมัยโรแมนติก เขายังเป็นผู้ประพันธ์เพลงบรรเลง กรัมบัลส์ บริษัทโนเกียได้นำท่อนหนึ่งของเพลงนี้ไปใช้เป็นเสียงเรียกเข้าอันเป็นเอกลักษณ์ ในสมัยใหม่ บิยาร์เรอัลเป็นที่รู้จักกันดีจากสโมสรฟุตบอลที่มีชื่อเดียวกับเมือง แม้ว่าเมืองนี้จะมีขนาดไม่ใหญ่นัก แต่สโมสรนี้ก็เคยเข้าถึงรอบรองชนะเลิศในแชมเปียนส์ลีกและจบอันดับต้น ๆ หลายครั้งในลีกสเปน
 อ้างอิง
# บังโกบิลบาโอบิซกายาอาร์เฆนตาเรีย
บังโกบิลบาโอบิซกายาอาร์เฆนตาเรีย  เป็นบริษัทข้ามชาติสัญชาติสเปนในธุรกิจธนาคารและบริการการเงิน มีสำนักงานใหญ่อยู่ที่มาดริดและบิลบาโอ ประเทศสเปน เป็นหนึ่งในสถาบันการเงินที่ใหญ่ที่สุดในโลก ดำเนินกิจการหลักๆในสเปน อเมริกาใต้ อเมริกาเหนือ ตุรกี และโรมาเนีย
# ลาวัลย์ดุยโช
ลาวัลย์ดุยโช  หรือ บัลเดอุกโซ  เป็นเมืองหนึ่งในจังหวัดกัสเตยอน แคว้นบาเลนเซีย ทางภาคตะวันออกของประเทศสเปน ตั้งอยู่ที่ความสูง 118 เมตรเหนือระดับน้ำทะเล ห่างจากกัสเตยอนเดลาปลานา (เมืองหลักของจังหวัด) ไปทางทิศใต้ 25 กิโลเมตร ห่างจากบาเลนเซีย (เมืองหลักของแคว้น) ไปทางทิศเหนือ 45 กิโลเมตร และห่างจากชายฝั่งทะเลเมดิเตอร์เรเนียน 8 กิโลเมตร
 อ้างอิง
# ชาติวา
ชาติวา  หรือ ฆาติบา  เป็นเมืองและเทศบาลแห่งหนึ่งในจังหวัดบาเลนเซีย แคว้นบาเลนเซีย ประเทศสเปน ตั้งอยู่บนฝั่งขวา (ฝั่งตะวันตก) ของแม่น้ำอัลไบดา บริเวณจุดตัดระหว่างทางรถไฟสายบาเลนเซีย–มูร์เซียกับสายบาเลนเซีย–อัลบาเซเต และห่างจากทะเลเมดิเตอร์เรเนียนเข้าไปในแผ่นดินประมาณ 25 กิโลเมตร

ในสมัยอัลอันดะลุส ชาวอาหรับได้นำเทคโนโลยีการผลิตกระดาษเข้าสู่ชาติวา ในคริสต์ศตวรรษที่ 12 ชาติวาเป็นที่รู้จักในแวดวงการศึกษาและวิชาการ นามสกุลของอะบู อิสฮาก อัชชาฏิบี นักวิชาการอิสลาม บ่งบอกว่าเขาสืบเชื้อสายมาจากเมืองนี้ หลังจากการพิชิตดินแดนคืนโดยอาณาจักรคริสเตียนทางภาคเหนือและการเพิ่มจำนวนประชากรคริสเตียนในพื้นที่ ชาติวาได้กลายเป็นถิ่นกำเนิดของตระกูลบอร์จาซึ่งเป็นหนึ่งในตระกูลที่ทรงอิทธิพลที่สุดในสมัยฟื้นฟูศิลปวิทยา สมเด็จพระสันตะปาปากัลลิสตุสที่ 3 (อัลฟ็อนส์ เด บอร์จา) และสมเด็จพระสันตะปาปาอเล็กซานเดอร์ที่ 6 (โรเดริก เด บอร์จา) ทรงสืบเชื้อสายมาจากตระกูลนี้
 อ้างอิง
# โอนติญเญ็นต์
โอนติญเญ็นต์  หรือ ออนเตนิเอนเต  เป็นเมืองและเทศบาลในเขตโกมาร์กาวัลย์ดัลไบดาในแคว้นบาเลนเซีย ประเทศสเปน ตั้งอยู่บนฝั่งขวาของแม่น้ำกลาริอาโนซึ่งเป็นลำน้ำสาขาของแม่น้ำฆูการ์ โดยมีทางรถไฟสายชาติวา–อัลก็อยตัดผ่านใกล้เมือง

โอนติญเญ็นต์มีวังของขุนนางอัลโมดอเบร์และโบสถ์ประจำท้องถิ่นที่โดดเด่นจากหอคอยทรงสี่เหลี่ยม เมื่อถึง ค.ศ. 1910 มีชุมชนชานเมืองสมัยใหม่เกิดขึ้นแล้วนอกเขตเมืองเก่าซึ่งเดิมเป็นเมืองที่มีกำแพงล้อมรอบ ร่องรอยบางอย่างของกำแพงเมืองยังหลงเหลืออยู่ ใน ค.ศ. 1910 มีการผลิตผ้าลินินและผ้าขนสัตว์ กระดาษ บรั่นดี เครื่องเรือน และเครื่องปั้นดินเผา และมีการค้าขายธัญพืช ไวน์ อัลมอนด์ และน้ำมันมะกอก
 อ้างอิง
# พาราเมาต์โกลบอล
พาราเมาต์โกลบอล  หรือชื่อทางการค้าในนาม พาราเมาต์  เป็นกลุ่มธุรกิจสื่อมวลชนและการบันเทิงข้ามชาติที่มีที่ตั้งในสหรัฐ เดิมใช้ชื่อ ไวอาคอมซีบีเอส  ภายหลังการควบกิจการของซีบีเอสคอร์เพอเรชัน และ ไวอาคอม (รุ่นที่ 2) เมื่อวันที่ 4 ธันวาคม ค.ศ. 2019 (แยกออกจากไวอาคอม (รุ่นแรก) ในปี ค.ศ. 2006) มีสำนักงานใหญ่อยู่ที่ One Astor Plaza ในแมนแฮตตัน นครนิวยอร์ก ในปี ค.ศ. 2019 บริษัทดำเนินการมากกว่า 170 เครือข่าย และมีสมาชิกประมาณ 700 ล้านคนในกว่า 180 ประเทศ บริษัทประกอบด้วยส่วนสำคัญทั้งสตูดิโอภาพยนตร์ พาราเมาต์พิกเจอส์, ซีบีเอสเอนเตอร์เทนเมนต์กรุป (ประกอบด้วยเครือข่ายซีบีเอส และซีดับเบิลยู), เครือข่ายโทรทัศน์ในประเทศ (อาทิ เอ็มทีวี, นิคคาโลเดียน, บีอีที, คอมเมดีเซ็นทรัล และ โชว์ไทม์) และบริการสตรีมมิงอย่าง พาราเมาต์+ และพลูโตทีวี และยังมีหน่วยธุรกิจต่างประเทศโดยเฉพาะการบริหารจัดการเครือข่ายระหว่างประเทศ ตลอดจนสินทรัพย์เฉพาะภูมิภาค เช่น Telefe ของอาร์เจนตินา และถือหุ้น 30% ในสตูดิโอเรนโบว์ เอซเซ.ปี.อา. ของอิตาลี 

ไวอาคอมซีบีเอสประกาศเปลี่ยนชื่อเป็นพาราเมาต์โกลบอลเมื่อวันที่ 16 กุมภาพันธ์ ค.ศ. 2022 ระหว่างการนำเสนอผลประกอบการไตรมาสที่ 4 ของบริษัท
# ผู้บัญชาการใหญ่เขตตะวันตก (แวร์มัคท์)
ผู้บัญชาการใหญ่เขตตะวันตก  หรือ OB West เป็นตำแหน่งผู้บัญชาการทหารของกองทัพเยอรมันบนแนวรบด้านตะวันตกในช่วงสงครามโลกครั้งที่สอง ถือเป็นผู้บังคับบัญชาโดยตรงของผู้บัญชาการกลุ่มทัพ B, กลุ่มทัพ G, กลุ่มทัพ D และกลุ่มทัพยานเกราะตะวันตก ถือเป็นตำแหน่งที่ขึ้นตรงต่อกองบัญชาการใหญ่แห่งแวร์มัคท์ อาณาเขตใต้บัญชาของผู้บัญชาการใหญ่เขตตะวันตกแตกต่างกันไปตลอดช่วงสงคราม ในอาณาเขตที่ห่างไกลที่สุดซึ่งไปถึงชายฝั่งมหาสมุทรแอตแลนติกของฝรั่งเศส ในช่วงปลายสงครามโลกครั้งที่สองในยุโรป ได้ถูกลดอาณาเขตในบัญชาลงเหลือแค่ในบาวาเรีย

 รายนามผบ.ใหญ่ 
 ลำดับ ภาพ ชื่อ ดำรงตำแหน่ง พ้นจากตำแหน่ง 1 100px จอมพลแกร์ท ฟ็อน รุนท์ชเต็ท 10 ตุลาคม 1940 1 เมษายน 1941 2 100px จอมพลแอร์วีน ฟ็อน วิทซ์เลเบิน 1 พฤษภาคม 1941 1 มีนาคม 1942 3 100px จอมพลแกร์ท ฟ็อน รุนท์ชเต็ท 15 มีนาคม 1942 2 กรกฎาคม 1944 4 100px จอมพลกึนเทอร์ ฟ็อน คลูเกอ 2 กรกฎาคม 1944 17 สิงหาคม 1944 รักษาการ 100px จอมพลวัลเทอร์ โมเดิล 17 สิงหาคม 1944 3 กันยายน 1944 5 100px จอมพลแกร์ท ฟ็อน รุนท์ชเต็ท 3 กันยายน 1944 11 มีนาคม 1945 6 100px จอมพลอัลแบร์ท เค็สเซิลริง 11 มีนาคม 1945 22 เมษายน 1945
# เดนิอา
เดนิอา  หรือ เดเนีย  เป็นเมืองชายฝั่งทะเลเก่าแก่ในจังหวัดอาลิกันเต แคว้นบาเลนเซีย ประเทศสเปน ตั้งอยู่ริมฝั่งก็อสตาบลังกาบริเวณครึ่งทางระหว่างเมืองอาลิกันเตกับเมืองบาเลนเซีย

มรดกทางประวัติศาสตร์ของเดนิอาได้รับอิทธิพลจากอารยธรรมไอบีเรีย กรีก โรมัน อิสลาม นโปเลียน และคริสเตียน ณ ปี ค.ศ. 2014 เมืองนี้มีประชากร 41,672 คน แต่เพิ่มขึ้นกว่าเท่าตัวจากการท่องเที่ยวในช่วงฤดูร้อน
# เบนิดอร์ม
เบนิดอร์ม  เป็นเมืองและเทศบาลในจังหวัดอาลิกันเต แคว้นบาเลนเซีย บนชายฝั่งทะเลเมดิเตอร์เรเนียนของประเทศสเปน

เบนิดอร์มเป็นจุดหมายปลายทางของการท่องเที่ยวภายในประเทศสเปนตั้งแต่ ค.ศ. 1925 เมื่อมีการขยายท่าเรือและสร้างโรงแรมแห่งแรก ๆ อย่างไรก็ตาม ยุคเฟื่องฟูที่แท้จริงของเบนิดอร์มในฐานะเมืองตากอากาศชายฝั่งก็ไม่ได้เริ่มขึ้นจนกระทั่งคริสต์ทศวรรษ 1950 เมื่อเมืองนี้กลายเป็นจุดหมายปลายทางฤดูร้อนที่มีชื่อเสียงสำหรับผู้คนจากสเปนตอนในโดยเฉพาะอย่างยิ่งมาดริด ทุกวันนี้เบนิดอร์มเป็นที่รู้จักจากอุตสาหกรรมโรงแรม ชายหาด และตึกระฟ้า และต้อนรับนักท่องเที่ยวชาวต่างชาติจำนวนมากเท่าหรือมากกว่าชาวสเปนเล็กน้อย จากสำมะโนประชากร ค.ศ. 2014 เบนิดอร์มมีประชากรที่อาศัยอยู่ถาวร 69,010 คน ทำให้เป็นเมืองนี้เป็นเมืองที่มีประชากรมากที่สุดเป็นอันดับที่ 5 ในจังหวัดอาลิกันเตและเป็นอันดับที่ 9 ในแคว้นบาเลนเซียBurdett, Ricky & Sudjic, Deyan. The Endless City. Phaidon Press Ltd. 1 March 2008.
# อัลก็อย (ประเทศสเปน)
อัลก็อย  เป็นเมืองอุตสาหกรรมและเมืองมหาวิทยาลัยที่ตั้งอยู่ในจังหวัดอาลิกันเต แคว้นบาเลนเซีย ประเทศสเปน แม่น้ำเซร์ปิสไหลผ่านเขตเทศบาลเมืองนี้ หน่วยงานท้องถิ่นรายงานว่ามีประชากร 61,135 คนใน ค.ศ. 2018
 อ้างอิง
# กอร์ดอน คัมมินส์
กอร์ดอน เฟรเดอริก คัมมินส์ (18 กุมภาพันธ์ ค.ศ. 1914 – 25 มิถุนายน ค.ศ. 1942) เป็นฆาตกรนิยมสนุก(Spree killer) ที่ถูกตัดสินว่ามีความผิดในข้อหาทำการฆาตกรรมผู้หญิงหนึ่งคนในลอนดอนและถูกต้องสงสัยว่าทำการฆาตกรรมอีกสามคน การฆาตกรรมเกิดขึ้นในช่วงหกวันในเดือนกุมภาพันธ์ ค.ศ. 1942 ในช่วงมืดมนในสงครามโลกครั้งที่สอง คัมมินส์ เจ้าหน้าที่นายทหารจากกองทัพอากาศหลวง ที่กลายเป็นที่รู้จักกันคือ แบล็คเอาท์คิลเลอร์ หรือ แบล็คเอาท์ ริปเปอร์
# ตอร์เรบิเอฆา
ตอร์เรบิเอฆา  หรือ โตร์เรเว็ลยา  เป็นเมืองและเทศบาลชายทะเลในจังหวัดอาลิกันเต แคว้นบาเลนเซีย ประเทศสเปน ตั้งอยู่ริมฝั่งก็อสตาบลังกา ห่างจากอาลิกันเตไปทางทิศใต้ประมาณ 50 กิโลเมตร และมีประชากร 90,097 คนจากสำมะโนประชากรใน ค.ศ. 2011 แต่ประมาณการล่าสุดอย่างเป็นทางการ (ค.ศ. 2019) คือ 83,337 คนInstituto Nacional de Estadística, Madrid,2019.

ตอร์เรบิเอฆาเดิมเป็นหมู่บ้านทำเหมืองเกลือและหมู่บ้านชาวประมง โดยมีทำเลที่ตั้งอยู่ระหว่างทะเลเมดิเตอร์เรเนียนกับทะเลสาบเกลือขนาดใหญ่สองแห่งซึ่งทำให้เมืองนี้มีภูมิอากาศจุลภาค (microclimate) ที่ดี
 อ้างอิง
# บิยาโฆโยซา
บิยาโฆโยซา  หรือ ลาวิลาโจโยซา  เป็นเมืองและเทศบาลชายฝั่งทะเลเมดิเตอร์เรเนียนในจังหวัดอาลิกันเต แคว้นบาเลนเซีย ประเทศสเปน เมืองนี้เป็นที่รู้จักกันในหมู่ผู้คนท้องถิ่นว่า "ลาวิลา"Lonely Planet Costa Blanca Miles Roddis – 2002 – Page 216 LA VILA JOIOSA (VILLAJOYOSA) postcode 03570 • pop 23,700 La Vila Joiosa ('Happy Town') is, in fact, a fairly staid place for most of the year. Its patron saint is Saint Martha. Known to the locals simply as La Vila, it perks up in summertime, dons its glad rags and has a ...

บิยาโฆโยซาเป็นศูนย์กลางทางประวัติศาสตร์และการบริหารของโกมาร์กามารินาไบชา และตั้งอยู่ห่างจากเมืองอาลิกันเตประมาณ 32 กิโลเมตรในพื้นที่ชายฝั่งทะเลที่เรียกว่าก็อสตาบลังกา เมืองมีชายหาดยาวกว่าสามกิโลเมตรและมีแม่น้ำอามาโดริโอไหลผ่านเมืองนี้

บิยาโฆโยซามีชื่อเสียงด้านอุตสาหกรรมช็อกโกแลตและการท่องเที่ยว หนึ่งในสถานที่ท่องเที่ยวยอดนิยมคือโบสถ์แบบกอทิกซึ่งมีแท่นบูชาแบบบารอก เทศกาล มอโรซีกริสติอันส์ ของเมืองVillajoyosa Moors and Christians Fiesta , alicante-spain.info ซึ่งจัดขึ้นในปลายเดือนกรกฎาคมของทุกปีได้รับการประกาศให้เป็นเทศกาลระดับนานาชาติ ปัจจุบันเทศกาลนี้จัดขึ้นเพื่อระลึกถึงการที่ประชาชนในเมืองต่อต้านการเทียบท่าของเรือโจรสลัดเบอร์เบอร์https://www.youtube.com/watch?v=G9A4-j-OwKI&t=
 อ้างอิง
# อัลชีเด เด กัสเปรี
อัลชีเด อาเมเดโอ ฟรันเชสโก เด กัสเปรี  เป็นรัฐบุรุษชาวอิตาลีผู้ก่อตั้งพรรคประชาธิปไตยคริสเตียนและทำหน้าที่เป็นนายกรัฐมนตรีอิตาลีในรัฐบาลผสม 8 รัฐบาลตั้งแต่ปี ค.ศ. 1945 ถึง ค.ศ. 1953Alcide De Gasperi (Italian statesman). britannica.com
# เซติฟ
เซติฟ (,) เป็นเมืองนครและเมืองหลวงของจังหวัดเซติฟ ในประเทศแอลจีเรีย เป็นหนึ่งในเมืองสำคัญที่สุดทางตะวันออกของแอลจีเรียและทั้งประเทศ ถือได้ว่าเป็นเมืองหลวงการค้าของประเทศ เป็นเมืองแออัดตั้งอยู่ทางทิศตะวันออกของกรุงแอลเจียร์ ห่างราว 270 กิโลเมตร และอยู่ทางทิศตะวันตกของกงส์ต็องตีน 131 กิโลเมตร เมืองอยู่ที่ระดับความสูง 1,100 เมตร

เมืองเคยเป็นส่วนหนึ่งอาณาจักรโบราณของชาวเบอร์เบอร์ ที่ชื่อ อาณาจักรนูมิเดีย ภายใต้การปกครองของจักรวรรดิโรมัน ก่อนที่จะเป็นของชาวมุสลิมในช่วงการพิชิตดินแดนโดยมุสลิมที่ซาเกร็บ
# บาเบลดาออบ
บาเบลดาออบ (Babeldaob) หรือ บาเบลทูอาป (Babelthuap) เป็นเกาะที่ใหญ่ที่สุดของประเทศปาเลา ตั้งอยู่ทางทิศตะวันตกของหมู่เกาะแคโรไลน์ และเป็นเกาะใหญ่เป็นอันดับ 2 ของไมโครนีเซียในภูมิภาคโอเชียเนีย เมืองหลวงของประเทศปาเลา คือ เงรุลมุด ตั้งอยู่บนเกาะนี้ของรัฐเมเลเกอ็อก

บาเบลดาออบเป็นหนึ่งในเกาะที่ด้อยพัฒนาที่สุดในมหาสมุทรแปซิฟิก เกาะมีพื้นที่  คิดเป็น 70% ของพื้นที่ประเทศปาเลา เกาะมีประชากรคิดเป็น 30% ของประชากรประเทศ มีประชากรอยู่อาศัยราว 6,000 คน
# ภูเขาคอสซีอัสโก
ภูเขาคอสซีอัสโก (หรือเดิมสะกดว่า Mount Kosciusko) เป็นภูเขาที่สูงที่สุดของแผ่นดินใหญ่ทวีปออสเตรเลีย ที่ความสูงเหนือระดับน้ำทะเล 2,228 เมตร (7,310 ฟุต) ตั้งอยู่บริเวณเมน ในเทือกเขาสโนว์อี ในอุทยานแห่งชาติคอสซีอัสโก ส่วนหนึ่งของอุทยานแห่งชาติออสเตรเลียนแอลป์ในรัฐนิวเซาท์เวลส์ ประเทศออสเตรเลีย
# อิเบร์โดรลา
อิเบร์โดรลา  เป็นบริษัทข้ามชาติสัญชาติสเปนผู้ผลิตและจำหน่ายพลังงานไฟฟ้า มีสำนักงานใหญ่อยู่ที่เมืองบิลบาโอ ประเทศสเปน มีพนักงานกว่า 40,000 คนทำงานอยู่ใน 4 ทวีปทั่วโลก มีลูกค้าราวกว่า 30 ล้านคน โดยมีบริษัทลูกค้ารายใหญ่ได้แก่ สก็อตติชพาวเวอร์ในสหราชอาณาจักร และแอวานกริดในสหรัฐอเมริกา 

อิเบร์โดลาเป็นบริษัทพลังงานระดับโลกซึ่งผลิตพลังงานจากลมมากที่สุดในโลก ธุรกิจของอิเบร์โดรลาแบ่งออกเป็น 3 สาขาใหญ่ ได้แก่ พลังงานหมุนเวียน เครือข่ายกระแสไฟฟ้า และธุรกิจขายส่งและขายปลีกพลังงานไฟฟ้า
# บังโกซันตันเดร์
บังโกซันตันเดร์  เป็นบริษัทข้ามชาติสัญชาติสเปนในธุรกิจธนาคารและบริการการเงิน มีสำนักงานใหญ่อยู่ที่มาดริดและซันตันเดร์ ประเทศสเปน เป็นสถาบันธนาคารที่ใหญ่ที่สุดเป็นอันดับ 16 ของโลก และใหญ่เป็นอันดับ 5 ของยุโรปเมื่อวัดจากทรัพย์สินรวมภายใต้การจัดการ (AUM) ดำเนินธุรกิจธนาคารในสเปน อเมริกาเหนือ อเมริกาใต้ และเอเชีย จดทะเบียนในตลาดหลักทรัพย์มาดริด
# มารัง (รัฐตรังกานู)
มารัง (ประชากรโดยประมาณ (สำมะโน ค.ศ. 2000): 4,896)Dept. of Urban and Rural Planning, Terengganu State Government. Rancangan Struktur Negeri Terengganu 2005-2015 (Malay), 2005 เป็นเมืองในอำเภอมารังที่อยู่ในรัฐตรังกานู ประเทศมาเลเซีย ตัวเมืองตั้งอยู่ริมชายฝั่งทะเลจีนใต้บนทางหลวงหลักระหว่างกัวลาเตอเริงกานูกับกวนตัน เศรษฐกิจหลักในบริเวณนี้คือการประมง และการท่องเที่ยว

 ศัพทมูลวิทยา 
ชื่ออำเภอนี้มีที่มาจากผู้ประกอบการชาวจีนซึ่งเป็นหนึ่งในคนกลุ่มแรกที่เข้ามาตั้งถิ่นฐานในบริเวณนี้ ผู้ประกอบการคนนั้นเป็นที่รู้จักกันในชื่อ "หม่า" (馬 แปลว่าม้า) และขายผลิตภัณฑ์จากทะเลแบบแห้ง โดยผลิตภัณฑ์จากทะเลได้แก่ปลาและหมึกตากแห้งบนราวซึ่งชาวบ้านเรียกว่า รัง ทำให้บริเวณนี้เป็นที่รู้จักในชื่อ หม่ารัง (กล่าวคือ 'รังของหม่า') และเพี้ยนเสียงกลายเป็น มารัง ในภายหลัง
# เตเลโฟนิกา
เตเลโฟนิกา  เป็นเครือบริษัทข้ามชาติสัญชาติสเปนผู้ให้บริการโทรคมนาคม มีสำนักงานใหญ่อยู่ที่กรุงมาดริด ประเทศสเปน"How to get to Distrito Telefónica ." เป็นหนึ่งในผู้ให้บริการโทรศัพท์มือถือและเครือข่ายสัญญาณรายใหญ่ในทวีปยุโรปและอเมริกา ให้บริการโทรศัพท์บ้าน โทรศัพท์เคลื่อนที่ อินเทอร์เน็ต และโทรทัศน์แบบจ่ายค่าบริการ

เตเลโฟนิกามีตราสินค้าในบริษัทหลากหลาย ได้แก่ โมบิสตาร์ โอทู และวีวู จดทะเบียนในตลาดหลักทรัพย์มาดริด นิวยอร์ก ลอนดอน ลิมา และบัวโนสไอเรส
# ลินเด้
ลินเด้  เป็นเครือบริษัทข้ามชาติที่จดทะเบียนในไอร์แลนด์ เป็นผู้ให้บริการก๊าซในอุตสาหกรรม ก่อตั้งขึ้นจากการควบรวมกิจการของบริษัทลินเด้ เอจี จากประเทศเยอรมนี (ก่อตั้งเมื่อปี ค.ศ. 1879) และบริษัทแพรกซ์แอร์ จากสหรัฐอเมริกา (ก่อตั้งเมื่อปี ค.ศ. 1907) เป็นบริษัทก๊าซอุตสาหกกรมที่มีตลาดใหญ่ที่สุดและมีรายได้มากที่สุดในโลก จดทะเบียนในตลาดหลักทรัพย์แฟรงก์เฟิร์ตและนิวยอร์ก

เครือลินเด้มีบริษัทในเครือมากกว่า 600 บริษัทใน 100 ประเทศ ลูกค้าอยู่ในภาคส่วนอุตสาหกรรม ค้าปลีก วิทยาศาสตร์ วิจัย และภาคสาธารณะ มีรายได้สูงถึง 16.948 พันล้านยูโรเมื่อปี ค.ศ. 2016 มีพนักงาน 59,715 คน
# ดยุกมิเอสโกที่ 1 แห่งโปแลนด์
ดยุกมิเอสโกที่ 1 แห่งโปแลนด์ หรือ ดยุกมีแยชกอที่ 1 แห่งโปแลนด์ (;  – 25 พฤษภาคม ค.ศ. 992)  เป็นพระมหากษัตริย์ราชวงศ์เปียสต์ซึ่งปกครองประเทศโปแลนด์Witold Chrzanowski: Kronika Słowian: Polanie. 2006. s. 238; Fragments of the history of Western Slavs. t.1–3; Gerard Labuda. Poznańskie Towarzystwo Przyjaciół Nauk. 2003ตั้งแต่ประมาณ ค.ศ. 960 จนกระทั่งสวรรคตในปี ค.ศ. 992 พระองค์ทรงเป็นพระราชโอรสในดยุกซีมอมิซูว์แห่งโปแลนด์ และทรงมีพระราชบุตรคือ พระเจ้าโบเลสวัฟที่ 1 ผู้กล้าหาญ ซึ่งเป็นพระมหากษัตริย์พระองค์แรกที่ได้รับการราชาภิเษกเป็นกษัตริย์ และกันฮิลด์แห่งเว็นเด็น
# อินดิเตกซ์
อินดิเตกซ์  เป็นเครือบริษัทข้ามชาติสัญชาติสเปนในธุรกิจเสื้อผ้า มีสำนักงานใหญ่อยู่ที่เมืองอาร์เตย์โช แคว้นกาลิเซีย ประเทศสเปน มาจากชื่อเต็มในภาษาสเปนว่า 

อินดิเตกซ์ มีแบรนด์เสื้อผ้าในเครือมากมาย ทั้งซารา, มาซิโมดูติ, เบร์ชกา, ออยโช, ปูลันเบร์, เอสตราดิบาริอุส และอูเตร์เกว มีสาขารวมกันมากถึง 7,200 สาขาใน 93 ประเทศทั่วโลก ส่วนใหญ่มีอินดิเตกซ์เป็นเจ้าของโดยตรง ยกเว้นในบางประเทศที่ไม่อนุญาตให้ต่างชาติเป็นเจ้าของ จะเป็นร้านแบบแฟรนไชส์แทน

รูปแบบธุรกิจของบริษัทมีเอกลักษณ์ชัดเจน ไม่เน้นการผลิตจำนวนมากในแต่ละฤดูกาล แต่จะผลิตจำนวนน้อยและนำเสียงตอบรับจากลูกค้ามาใช้ในการปรับปรุงการผลิตสินค้าใหม่ในทุก ๆ สัปดาห์ สินค้าใหม่จะถูกผลิตและนำออกขายภายในเวลาเพียง 5 วันเท่านั้น และร้อยละ 60 ของการผลิตทั้งหมดเกิดขึ้นที่โรงงานในท้องถิ่นเพื่อลดระยะเวลาการจัดส่ง สำหรับซารานั้น ระยะเวลานับจากการออกแบบไปถึงการผลิตและออกจำหน่ายอาจใช้เวลารวมเพียง 15 วันเท่านั้น
# ซีอาร์เอช
ซีอาร์เอช  เป็นเครือบริษัทสัญชาติไอริชผู้ผลิตและจัดจำหน่ายวัสดุก่อสร้างหลากชนิด ก่อตั้งขึ้นเมื่อปี ค.ศ. 1936 ชื่อ Cement Limited ก่อนจะควบรวมกิจการกับบริษัท Roadstone Limited (ก่อตั้ง ค.ศ. 1949) และจัดตั้งเป็นบริษัท Cement Roadstone Holdings เมื่อปี ค.ศ. 1970 ปัจจุบันกลายเป็นบริษัทที่ใหญ่ที่สุดในไอร์แลนด์CRH on Top1000.ie Irish Times 2013 จดทะเบียนในตลาดหลักทรัพย์ลอนดอน นิวยอร์ก และไอร์แลนด์
# แม่น้ำวาร์ตา
แม่น้ำวาร์ตา (,) หรือ แม่น้ำวาร์เทอ (,) เป็นแม่น้ำทางทิศตะวันตกและตอนกลางของประเทศโปแลนด์ เป็นสาขาของแม่น้ำโอเดอร์ มีความยาวราว  เป็นแม่น้ำสายที่ยาวเป็นอันดับ 2 หากนับจากภายในประเทศ และเป็นอันดับ 3 นับความยาวทั้งสายStatistical Yearbook of the Republic of Poland 2017, Statistics Poland, p. 85-86 แม่น้ำวาร์ตามีพื้นที่ลุ่มน้ำ